cyanic-selkie/wikianc huggingface dataset:
Լիլ Փիփի մահ
Հոսպիտալացում և մահ
Լիլ Փիփի ընկեր Bexey-ն Ինստագրամում սթորի է ձայնագրում և անջատում է ուղիղ եթերը․ «Ակնհայտ է, որ Փիփը ավտոբուսի հետնամասում վարժություններ է անում և իր մկաններին է նայում», նշում է հոլովակի հեղինակը, որից հետո նա ցույց է տալիս ռեփերի գունատ դեմքն ու բաց բերանը։ Երիտասարդը փոխում է իր դեմքի արտահայտությունն ու անջատում է ուղիղ եթերը ։
Երբ պարզ դարձան ռեփերի մահվան հանգամանքները հոլովակը ջնջվում է․ «Եղբայրս հենց նոր մահացավ ձեռքերից մեջ»,- հայտարարում է Bexey-ն հաջորդ հոլովակում ։
Երբ Լիլ Փիփի շուրջ իրարանցում է սկսվում, Մարիան լուռ լքում է Snapchat-ի չաթը։ Երկրպագուները դեռ չգիտեին երաժշտի մահվան մասին և զարմանում են աղջկա հանկարծակի հեռացումից, սակայն, ինչպես ենթադրում էր Ստեֆանի անվամբ մի աղջիկ, որը հրապարակել է չաթի սքրինշոթերը Թվիթթերում, պատճառը Մարիայի կապն է երաժշտի մահվան հետ ։
Ստեֆանին նաև հրապարակել է Մարիայի և Մաքնեդի նամակագրությունների սթրինշոթերը, որտեղ նրանք խոսում են տարբեր թմրադեղեր իրենց մոտ ունենալու մասին։
Արտիստը հոսպիտալացվել է տեղի հիվանդանոց, որտեղ և մահացել է ։
Լիլ Փիփի մահը հաստատել է երաժշտի մենեջերը իր ինստագրամում.
Հետաքննություն
Ոստիկանությունը հայտնել է արտիստի ենթադրյալ մահվան պատճառը՝ թմրանյութերի չարաշահում։ Նրանց հաջողվել է ավտոբուսում գտնել քսանաքս, մարիխուանա և անհայտ ծագմամբ փոշի։ Ոստիկանական զեկույցից նաև պարզ դարձավ, որ մահվանից առաջ երաժիշտը որոշել է ննջել, և երբ նրան այցելել է մենեջերը, ապա Լիլ Փիփը նորմալ շնչում էր և ուղղակի քնած էր։ Որոշ ժամանակ անց, երբ արտիստին մեկ այլ մենեջեր մոտեցավ, այդ ժամանակ ռեփերն այլևս կյանքի նշաններ ցույց չէր տալիս ։
Հետագայում ոստիկանությունը հայտարարել է, որ դատաբժշկական փորձաքննությունից հետո փորձագետները եկել են այն եզրակացության, որ Լիլ Փիփը մահացել է քնի մեջ՝ ընդհանրապես ոչինչ չզգալով, նրա սիրտը կանգնել է դեղերի չափազանց մեծ ազդեցությունից։ Այն հարցին, թե հնարավոր կլիներ Լիլ Փիփին փրկել այս իրավիճակում, ոստիկանությունը պատասխանել է՝ «Այո։ Եթե Լիլ Փիփը ցավ զգար արթուն ժամանակ, նրան կարող էին ժամանակին ռեանիմացիա հասցնել» ։
2017 թվականի դեկտեմբերիի 8-ին հայտնի դարձան բժշկական փորձաքննության արդյունքները, որի համաձայն մահվան պատճառը եղել է օփիոիդային ֆենտանիլի և քսանաքսի հակաբորբոքային դեղամիջոցի գերդոզավորումը՝ չկանխամտածված չարաշահման արդյունքում  ։
Իրավական գործողություն
2019 թվականի հոկտեմբերին հայտնի դարձավ, որ ռեփերի մայրը՝ Լիզա Ուոմակը դատի է տվել First Access Entertainment ընկերությանը, որը զբաղվում էր արտիստի մենեջմենթով և շրջագայությունների կազմակերպմամբ։ Լիլ Փիփի մայրը կարծում է, որ երաժշտի մենեջերները իր որդուն մահվան են հասցրել՝ պարբերաբար թմրանյութեր տալով։ Նա պնդում է, որ Փիփին պարբերաբար քսանաքս, կետամին և այլ թմրադեղեր են մատակարարել։ Այդ ամենը տևել է մեկ տարի, ռեփերի վերջին՝ «Come Over When You’re Sober» շրջագայության ընթացքում։ Ըստ Լիզա Ուոմակի, Փիփը մեկ անգամ չէ, որ ցանկացել է դադարեցնել համերգները ֆիզիկական առողջության պատճառով, սակայն մենեջերները անտեսել են ռեփերին։ 2017 թվականի մայիսին Գուստավը ելույթ է ունեցել Լոս Անջելեսում, չնայած «գրեթե կոմատոզ վիճակին»։ Նույն թվականի նոյեմբերին, Թուսոնի համերգից առաջ, մենեջեր Բելինդա Մերսերը ռեփերին է տվել չափազանց մեծ քանակի քսանաքս, ոպեսզի նա կարողանա հիվանդ ձևանալ, իսկ ապահովագրությունը թույլ կտա նրան փակել շոուի չեղարկման ծախսերը։ Հայտնի չէ, ընդունել է նա դրանք, սակայն շուտով ռեփերը մահանում է։ First Access Entertainment ընկերությունը հերքում է մեղադրանքը։ Ըստ ընկերության ներկայացուցչի խոսքերի, նրանք նույնիսկ փորձել են հետ պահել ռեփերին թմրադեղերի ընդունումից   ։ First Access Entertainment ընկերությունը պաշտոնական հայտարարությունում հաղորդում է․
Արձագանք
Իրենք ցավակցություններն են հայտնել բազմաթիվ երաժիշտներ՝ Ghostemane, XXXTentacion, 6ix9ine, Դիպլո, Post Malone, Pete Wentz, Մարշմելլո, Մարկ Ռոնսոն, Zane Lowe, Սեմ Սմիթ, Բելլա Թորն, Trippie Redd, A$AP Nast, Rich Brian, Playboi Carti, Ugly God, Lil Uzi Vert, Lil Xan, Ty Dolla Sign, Lil Pump, Դուա Լիպա և ուրիշներ    ։
Հիշատակ
Good Charlotte խումբը հարգել է Լիլ Փիփի հիշատակը, 2017 թվականի դեկտեմբերի 2-ին Լոնգ Բիչում կատարելով ռեփերի «Awful Things» երգի քավերը ։ Three Days Grace խումբն իր հարգանքի տուրքն է մատուցել, Ինստագրամում և Թվիթթերում տեղադրելով Լիլ Փիփի «Witchblades» երգի ռեմիքս տարբերակի հոլովակը՝ Lil Tracy-ի մասնակցությամբ։ Լիլ Փիփը հիշատակվել է նաև «Գրեմմի» 60-րդ մրցանակաբաշխության ժամանակ։ 2018 թվականի հունիսի 19-ին Juice Wrld-ը թողարկել է երկու մասից բաղկացած մինի ալբոմ՝ «Too Soon..» անվամբ, որը նվիրված է Լիլ Փիփին և XXXTentacion-ին ։
Wiggy անվամբ կլիպմեյքեր, որը նկարահանել է Լիլ Փիփի մի քանի տեսահոլովակները, իր ՅուԹյուբյան ալիքում հրապարակել է «Are you really surprised you are here?» անվամբ հոլովակը, որը բաղկացած է նախկինում չհրապարակված կադրերից, որոնցում ներկայացվում է Լիլ Փիփի առօրյա կյանքը՝ համերգենր, վարսահարդարի այցելություններ, զբոսանք և այլն։ Հոլովակն ուղեկցվում է ռեփերի չհրապարակված՝ «Downtown» երգով  ։
Ամերիկացի դիջեյ Մարշմելլոն իր հարգանքի տուրքն է մատուցել Լիլ Փիփին՝ իր ընկերոջը մի քանի հրապարակումներ նվիրելով։ Դրանից որոշ ժամանակ առաջ Մարշմելլոն համերգի ժամանակ ռեփերին երաժշտական սեթ է նվիրել։ Փիփի «Beamer Boy» երգի ուղեկցությամբ մեծ էկրաններին գրված է եղել «RIP» (Rest in peace, ) ։
Հետմահու թողարկումներ
Արտիստի մահից հետո շարունակվել են թողարկվել նրա չհրապարակված նյութերը՝ տեսահոլովակներ, երգեր, լուսանկարներ։ Նրանց շարքում են «Spotlight» երգը Մարշմելլոյի մասնակցությամբ, «4 Gold Chains»-ը Clams Casino-յի մասնակցությամբ, «Falling Down»-ը XXXTentacion-ի մասնակցությամբ, «I’ve Been Waiting»-ը ILoveMakonnen-ի և Fall Out Boy-ի մասնակցությամբ և այլն։ Ռեփերի մահից մեկ տարի անց՝ 2018 թվականի նոյեմբերի 9-ին, թողարկվել է Լիլ Փիփի երկրորդ՝ «Come Over When You're Sober, Pt. 2» ստուդիական ալբոմը ։ 2019 թվականի հոկտեմբերի 31-ին թողարկվել է «Goth Angel Sinner» մինի ալբոմը, որի թողարկումը դեռ հաստատված էր ռեփերի մահից առաջ ։
Նախադրյալներ
Լիլ Փիփը մեկ անգամ չէ, որ խոսել է թմրանյութերի օգտագործման, ինչպես նաև մահանալու ցանկության մասին։ Նա սիրում էր կոկաին, LSD, MDMA և հատկապես քսանաքս։ Մի ժամանակ ռեփերն օրական տրանկվիլիզատորների 20 հաբ էր ընդունում, որպեսզի «մեղմացնի անհանգստությունը»։ Ըստ նրա, իր մոտ հրաշալի ստացվում էր թմրադեղերի նեգատիվ ազդեցությունից գլուխ հանել՝ մարիխուանայի միջոցով։
Դեպրեսիայի թեման հաճախակիորեն հիշատակվում էր ռեփերի երգերում։ Իր անհանգստություններով նա պարբերաբար կիսվում էր սոցցանցերում, բազմիցս խոստովանելով, որ մտածում է մահվան մասին։ «Ես դեպրեսիկ թմրամոլ եմ և ես համարյա եզրին եմ»,- գրել է ռեփերն իր Թվիթթերում` 2017 թվականի փետրվարին։
Հոգեկան հիվանդությունների դեմ նա պայքարում էր թմրանյութերի միջոցով։ Դեպրեսիայի դեմ նա ընդունում էր մարիխուանա կամ «յուրաքանչյուր այլ թմրադեղ, որը ընկնում էր նրա ձեռքին»։ Մահից մի քանի ժամ առաջ նա Ինստագրամում սելֆի է հրապարակել՝ բերանի մեջ քսանաքսի հաբեր, իսկ մի փոքր շուտ իր լուսանկարը՝ «Երբ ես մահանամ, դուք կսիրեք ինձ» մակագրությամբ ։
Դիակիզում և հրաժեշտի արարողություն
Լիլ Փիփը դիակիզվել է Նյու Յորքում գտնվող Հանթինգստոն կայարանում, իսկ նրա փոշին պահվում է իր պապիկի այգում ։ 2017 թվականի դեկտեմբերի 2-ին նրա ընկերները, ընտանիքն ու երկրպագուները հիշատակի հանդիպում են կազմակերպել Լոնգ Բիչում (Նյու Յորք) ։
Առևտրային վերադարձ
Լիլ Փիփի մահից հետո նրա երաժշտությունը հայտնի դարձավ, որը թույլ տվեց նրա դեբյուտային՝ «Come Over When You’re Sober, Pt. 1» ալբոմին, որը թողարկվել էր մահից երեք ամիս առաջ, առաջին անգամ ընդգրկվել Billboard 200 չարթի 38-րդ հորիզոնականում , ինչպես նաև ալբոմի «Awful Things» սինգլն ընդգրկվել է Billboard Hot 100 չարթի 79-րդ հորիզոնականում ։
Պատանի հանդիսատեսի թատրոն
Երևանի պատանի հանդիսատեսի թատրոն, թատրոն Երևանում։
Լիլ Փիփի մահ
Ծանոթագրություններ
Կատեգորիա:2017 մահեր
Պատանի հանդիսատեսի թատրոն
Պատմություն
Երևանի Պատանի հանդիսատեսի թատրոնը բացվել է 1929 թվականի նոյեմբերի 29-ին Տիգրան Շամիրխանյանի գլխավորությամբ՝ Ս. Շչերբակովի և Գ. Սմիրնովի «Պայթյուն» պիեսի բեմադրությամբ։ Առաջին ներկայացումների հեղինակներն են եղել Արմեն Գուլակյանը և Տիգրան Շամիրխանյանը՝ թատրոնի գեղարվեստական ղեկավարը։ Առաջին թատերաշրջանի ընթացքում թատրոնը բեմադրում է 70 ներկայացում։
1958 թվականին թատրոնը մասնակցում է Մոսկվայում կազմակերպված փառատոններից մեկին և արժանանում մրցանակի։ 1961 և 1968 թվականներին Երևանում և Բաքվում կրկին մասնակցում է փառատոնների և հաջողություն ունենում։ 1980 թվականին թատրոնը ստանում է կառավարական պարգև, երբ նշվում էր թատրոնի 50-ամյակը։
1980-1984 և 1986-1988 թվականներին թատրոնի գեղարվեստական ղեկավար է նշանակվում Երվանդ Ղազանչյանը, իսկ 1997 թվականին՝ Հակոբ Ղազանչյանը 2017 թվականին թատրոնի գեղարվեստական ղեկավար նշանակվեց Դավիթ Հարությունյանը, իսկ 2018 թվականին տնօրեն Հայկ Խերանյանին փոխարինեց Էմին Թորոսյանը ։
Արտաքին հղումներ
Կատեգորիա:Հայաստանի մանկական թատրոններ Կատեգորիա:Պատանի հանդիսատեսի թատրոններ
Զրինսկի
Զրինսկի
Զրինսկի (բոսնի. սպորտային ակումբ Զրինսկի մոստար) - բոսնիական պրոֆեսիոնալ ֆուտբոլային ակումբ ՝ համանուն համայնքի Մոստար քաղաքից։  Հիմնադրվել է 1905 թվականին։  Թիմը տնային հանդիպումներ է անցկացնում « Պոդ Ուայթ Բրեգ » մարզադաշտում մինչև 25,000 հանդիսականների ընդհանուր հզորությամբ։  Բոսնիայի և Հերցեգովինայի առաջնության ֆուտբոլի բարձրագույն խմբի Բոսնիայի Պրեմիեր լիգայի գործող անդամ։ (բոսնի. Hrvatski športski klub Zrinjski Mostar) - բոսնիական պրոֆեսիոնալ ֆուտբոլային ակումբ ՝ համանուն համայնքի Մոստար քաղաքից։  Հիմնադրվել է 1905 թվականին։  Թիմը տնային հանդիպումներ է անցկացնում «Պոդ Ուայթ Բրեգ» մարզադաշտում մինչև 25,000 հանդիսականների ընդհանուր հզորությամբ։  Բոսնիայի և Հերցեգովինայի առաջնության ֆուտբոլի բարձրագույն խմբի Բոսնիայի Պրեմիեր լիգայի գործող անդամ։
Ակումբի մարզիչները
Ֆրանո Վլադիչ (1995—1996)
Վլադիմիր Սկոչայիչ (1998—1999)
Ռեմ Նոտր Դամ
Ռեմ Նոտր Դամ  (ֆրանս.՝ Rhêmes-Notre-Dame), կոմունա Իտալիայի Վալե դ'Աոստա մարզում։
Բնակչությունը կազմում է 128 մարդ (2008 թվականի տվյալներով)։ Բնակչության խտությունը՝ 2 մարդ/կմ²։ Տարածքը՝ 86 կմ²։ Փոստային ինդեքս՝ 11010։ Հեռախոսային կոդ՝ 0165։
Ժողովրդագրություն
Բնակչության թվաքանակի փոփոխությունները.
Քեթի Լյունգ
Քեթի Լյու Լյունգ (Katie Liu Leung, ), բրիտանացի դերասանուհի, ով հայտնի է Հարի Փոթերի մասին պատմող ֆիլմերում` Չո Չանգի կերպարով։ Քեթին այս դերը ստացել է, երբ 18 տարեկան էր։ Մինչ այդ նա միայն հանդես է եկել դպրոցական ներկայացումներում։
Կենսագրություն
Քեթին ծնվել է Փիթերի (գործարար և փաստաբան) և Կար Վայ Լի Լյունգի (նյարդաբան) հարուստ ընտանիքում։ Նրա ծնողները ամուսնալուծված են և ներկայումս Քեթին ապրում է հոր, երկու եղբայրների և քրոջ հետ։ Հայրը ունի իր անձնական ռեստորանը Գլազգոյում, ինչպես նաև զբաղվում է չինական սնունդի վաճառքով, ունի հյուրանոցներ։
Լյունգը կրում է Շոտլանդիայում ամենատարածված Քեթի անունը։ Ըստ The Scotsman և Teen Vogue ամսագրերի համարվում է ամենակրքոտ աղջիկներից մեկը։ Դերասանուհու մասին հայտնի է նաև, որ նա ազատ ժամանակ սիրում է զբաղվել նկարչությամբ և նվագել դաշնամուր։ Այժմ ուսանում է Լոնդոնի «Արվեստների համալսարան»-ում ։
Կարիերան
Քեթիի հայրը տեսել է Հարի Փոթերը և Հրե գավաթը ֆիլմի լսումների հայտարարությունը և առաջարկել դստերը մասնակցել Չո Չանգի` Հարի Փոթերի ընկերուհու դերի ունկնդրությանը։ 4500 աղջիկներից ի վերջո նա ընտրվում է, չնայած նրան, որ կարծում էր չի անցնելու ։ Նա հարցազրույցի ժամանակ ասել է, որ իր շոտլանդական խոսվածքը նպաստել է իր ընտրմանը ։
2009 թվականին Քեթին հանդես է եկել «Հարի Փոթերը և Խառնածին արքայզնը» ֆիլմում, որտեղ շարունակել է Հարի Փոթերի նախկին ընկերուհու դերը խաղալ։ Ֆիլմի պրեմիերան կայացել է 2009 թվականի հուլիսի 16-ին։ Ինչպես նաև մասնակցություն է ունեցել «Հարի Փոթերը և Մահվան պարգևները» ֆիլմում, որի նկարահանումները տեղի են ունեցել 2009 թվականի փետրվարից մինչև 2010 թվականի հունիսն ընկած ժամանակահատվածում։
Անվանակարգեր
2006
2008
Հաղթող
2007
Արտաքին հղումներ
Կատեգորիա:Շոտլանդացի դերասաններ Կատեգորիա:Բրիտանացի դերասանուհիներ Կատեգորիա:Բրիտանացի կինոդերասանուհիներ Կատեգորիա:Թատրոնի դերասանուհիներ
Երնջակ (այլ կիրառումներ)
Երնջակ կարող է նշանակել՝
Կամինյա
Կամինյա, չիլիական գյուղական համայնք Տարապակայի շրջանի Տամարուգալ նահանգում։ 2002 թվականի մարդահամարի համաձայն, համայնքի բնակչությունը կազմում էր 1275 մարդ։ Զբաղեցնում է 2200.2 կմ² տարածք (850 մղոն²) ։
Ժողովրդագրություն
Ըստ Ազգային վիճակագրության ինստիտուտի՝ 2002 թվականին անցկացրած մարդահամարի տվյալների՝ Կամինյան ուներ 1275 բնակիչ (676 տղամարդ և 599 կին), և այն ամբողջությամբ գյուղական համայնք էր։ 1992 և 2002 թվականների մարդահամարների տվյալներով բնակչությունը նվազել է 10.3%-ով (147 մարդ) ։
Վարչական բաժանում
Որպես համայնք, Կամինյան Չիլիի երրորդ մակարդակի վարչական ստորաբաժանումն է, որը կառավարում է քաղաքային խորհուրդը՝ ղեկավար քաղաքապետի կողմից։ Քաղաքապետն ընտրվում է չորս տարին մեկ։
Չիլիի ընտրական ստորաբաժանումների Պատգամավորների պալատում Մարտա Իսասին (Ind.) և Հյուգո Գուտիերեսը (ԱՀ) Կամինյան (ներառյալ Տարապակայի ամբողջ շրջանը) ներկայացնում են որպես երկրորդ ընտրատարածքային մաս։ Սենատում Խոսե Միգել Ինսուլսան (PS, 2018–2026) և Խոսե Դուրանան (UDI, 2018–2026) համայնքը ներկայացնում են որպես սենատորների առաջին ընտրատարածքի մաս (Արիկա և Պարինակոտայի ու Տարապակայի շրջան)։
== Կարևորագույն նշանակության բնակավայրեր ==
Տեսարժան վայրեր
Կամինյա համայնքը ստեղծվել է 1970 թվականին՝ ավելի քան 1200 բնակիչ ունեցող Ալտուսա, Ապամիլկա, Կալատամբո, Կամինհա, Չապիկիլտա, Չիլայսա, Կիսամա, Ֆրանսիա, Մոկելլա, Նամա, Կիստագամա, Սաինյա, Յալա-Յալա գյուղեր վերամիավորումից։ Համայնքը գտնվում է զառիթափ կիրճում, ունի մշակութային, գյուղատնտեսական և հնագիտական ​​մեծ նշանակություն։ Այն գյուղատնտեսական և զբոսաշրջության կարևոր կենտրոն է։
Կամինյա կիրճում կան հետաքրքիր ապացույցներ նախապատմական և գաղութային ժամանակաշրջանի մարդկանց գործունեության մասին։
Գյուղի մոտ կա բավականին քարքարոտ մի վայր, որտեղ կարելի է տեսնել հիասքանչ ժայռապատկերներ՝ կենդանիների, արևի, թևավոր մարդու պատկերներ. կան նաև նշաններ, որոնք դեռ չեն վերծանվել հնագետների կողմից։
Սերգեյ Կուրչենկո
Սերգեյ Վիտալևիչ Կուրչենկո (ուկր. Сергій Віталійович Курченко; ), ուկրաինացի գործարար։ «Գազ Ուկրաինա» ընկերության, UMH Group մեդիահոլդինգի սեփականատեր, «Մետալիստ Խարկով» ֆուտբոլային ակումբի սեփականատեր և նախագահ, Արևելաեվրոպական վառելիքաէներգետիկ ընկերության նախագահ ։ 2014 թվականի փետրվարին, իշխանափոխությունից հետո, հեռացել է Ուկրաինայից և տեղափոխվել Ռուսաստան։
2002-2008 թվականներին սովորել է Խարկով ի պոլիտեխնիկական ինստիտուտում, հաշվապահական հաշվառում և աուդիտ մասնագիտությամբ ստացել բակալավրի աստիճան, իսկ ամբողջական բարձրագույն կրթությունը՝ «Մտավոր սեփականություն» մասնագիտությամբ։ 2009-2011 թվականներին իրավագիտություն մասնագիտությամբ ստացել է երկրորդ բարձրագույն կրթությունը` Ուկրաինայի Յարոսլավ Իմաստունի անվան իրավաբանական ակադեմիայում։
Նա խոստովանել է, որ 15 տարեկանում «Էքսպոգազ» ընկերությունում սկսել է աշխատել որպես թղթատար, որտեղ, ստեղծելով կարիերա, դարձել է կոմերցիոն տնօրենի տեղակալ։ Պաշտոնական կենսագրության մեջ նշվում է, որ «Էքսպոգազ»-ում Սերգեյ Կուրչենկոն կազմակերպել է հեղուկ գազի մեծածախ վաճառք։ Աշխատանքային փորձը օգնել է նրան գրել թեզ, որի թեման «Էքսպոգազ ընկերության օրինակով նորարարական ծրագրի բիզնես պլան»-ն էր։
2013 թվականի ապրիլից աշխատել է որպես ԽՍՀՄ Ներքին գործերի իրավունքի և զանգվածային հաղորդակցության ինստիտուտի քաղաքացիական իրավունքի ամբիոնի ավագ դասախոս, որտեղ 2013 թվականի ամռանը պաշտպանել է «Բնական գազի մատակարարման պայմանագիր կապակցված ցանցի միջոցով» թեմայով թեզը և դարձել իրավաբանական գիտությունների թեկնածու ։
Ձեռնարկատիրական գործունեություն
2004-2005 թվականներին սկսել է զբաղվել անշարժ գույքի բիզնեսով` ներդնելով 200 հազար դոլար` որպես խնայողություններ և վարկեր ։ 2008 թվականին նրա բիզնեսը, որն այժմ զբաղվում է նավթամթերքի առևտրով, ունեցել է տարեկան 300 մլն $ շրջանառություն ։
2014 թվականին, ըստ «Նովոյե Վրեմյա» հրատարակության, 266 միլիոն դոլարի կարողությամբ 100 ամենահարուստ ուկրաինացիների թվում էր։ 2018 թվականի ընթացքում նրա կապիտալը նվազել է 89%-ով ։
«Գազ Ուկրաինա» ընկերությունների խումբ
2009 թվականին Սերգեյ Կուրչենկոն ստեղծել է «Gas Ukraine 2009» ընկերությունների խումբը։ Խումբը հայտարարել է, որ այն հիմնադրվել է 2003 թվականին, որտեղ Կուրչենկոն ոչ մի պաշտոն չի զբաղեցրել։ Սակայն, երբ 2012 թվականի վերջին խումբը ձեռք է բերել «Մետալիստ Խարկով» ֆուտբոլային ակումբը՝ դարձել է դրա նախագահն ու սեփականատերը ։
«Gas Ukraine 2009» խումբը ներառում էր տարբեր պրոֆիլների տասնյակ ընկերություններ, սակայն բիզնեսի հիմքը շարունակում էր մնալ հեղուկացված գազի, նավթամթերքի առևտուրը և զարգացած գազի կայանների ցանցը։
2012 թվականի վերջի դրությամբ խումբը վերահսկում էր Ուկրաինայի տարածքում 150 ավտոմատացված կայաններ՝ նախատեսելով նրանց թիվը հասցնել 700-ի, ինչպես նաև մի քանի տարվա ընթացքում Ուկրաինայի հեղուկացված գազի շուկայի մոտ 18% բաժնեմասը ավելացնել մինչև 20% ։
2013 թվականի սկզբին հայտարարվել է, որ ընկերությունների խմբի տարեկան շրջանառությունը մոտ 10 մլրդ դոլար էր ։ 2013 թվականի հունվարին Ուկրաինայի Վերին Ռադայի պատգամավոր Յուրի Սիրոտյուքը (Ազատություն) ԶԼՄ-ներում հրապարակված հրապարակումների պատճառով պահանջում էր մի շարք ընկերությունների ստուգել, ըստ որի, «Գազ Ուկրաինա 2009»-ը դե ֆակտո մենաշնորհել է երկրում հեղուկ գազի շուկան՝ օգտագործելով անօրինական սխեմաներ։ 2013 թվականի մարտին հրապարակվել է աուդիտի արդյունքները, որի ընթացքում ընկերությունների խմբի կողմից խախտումներ չեն հայտնաբերվել ։
Արևելաեվրոպական վառելիքաէներգետիկ ընկերություն
2013 թվականի փետրվարի 23-ին «Gas Ukraine 2009» ընկերությունների խմբի մամուլի ծառայությունը հայտարարել է էներգետիկ ակտիվների միավորումը Արևելաեվրոպական վառելիքաէներգետիկ ընկերությունների խմբին ։ Նոր խումբն ի տարբերություն այլ ընկերությունների՝ ներառում է երկու հիմնական ընկերություն ։ Կուրչենկոն Արևելաեվրոպական վառելիքաէներգետիկ ընկերության կառուցվածքում ստանձնել է վերահսկիչ խորհրդի նախագահի պաշտոնը։
2013 թվականի փետրվարի 26-ին հայտնի է դարձել, որ «Գազ Ուկրաինա 2009» -ը համաձայնել է «Լուկոյլայից» գնել Օդեսայի նավթավերամշակման գործարանի 99,6% բաժնեմասը, որը 2010 թվականից չէր գործարկվում։ Գործարանը վաճառելու ընթացքում առաջացել են մի շարք խնդիրներ, որոնք կապված էին վարկային միջոցների օգտագործման հետ. 2013 թվականի հուլիսի 5-ին հայտնի է դարձել, որ գործարքը փակված է ։ 2013 թվականի սեպտեմբերի 27-ին կրկին գործարկվել է Օդեսայի գործարանը։
2013 թվականի մարտի վերջի դրությամբ Արևելաեվրոպական վառելիքաէներգետիկ ընկերությունը ձեռք է բերել Sparschwein Gas բենզալցակայանների ցանցը, որը Գերմանիա յում բաղկացած է 170 բենզալցակայանից։ 2013 թվականի մայիսի վերջի դրությամբ գործարքը թույլ է տվել խմբին իր ձեռքում կենտրոնացնել ընդհանուր առմամբ 350 բենզալցակայան, մինչդեռ Արևելաեվրոպական վառելիքաէներգետիկ ընկերությունն իր մասնաբաժինը գնահատել է Ուկրաինայի հեղուկացված գազի և նավթամթերքի շուկայում 10-20%, իսկ բնական գազի առևտրով զբաղվողների շուկայում՝ 10: -30%:
2013 թվականի հունիսին հայտարարվել է, որ Արևելաեվրոպական վառելիքաէներգետիկ ընկերությունը ձեռք է բերել Ուկրաինայի խոշորագույն մեդիահոլդինգներից մեկը` UMH խումբը։ Խումբը պլանավորել է գործարքը փակել 2014 թվականի առաջին եռամսյակում, սակայն փակվել է նախատեսվածից շուտ՝ 2013 թվականի նոյեմբերի 5-ին, որից հետո Արևելաեվրոպական վառելիքաէներգետիկ ընկերությունը ստացել է ակտիվի սեփականությունը։ Մեդիահոլդինգն ըստ Սերգեյ Կուրչենկոյի արժեր մոտ 340 միլիոն դոլար։ Նոյեմբերի 5-ին Արևելաեվրոպական վառելիքաէներգետիկ ընկերությունը մեդիահոլդինգը գնելու համար կատարել է վերջին վճարումը։ UMH Group-ը ղեկավարելու է Արևելաեվրոպական վառելիքաէներգետիկ ընկերության հատուկ ստեղծված ստորաբաժանումը՝ «Արևելաեվրոպական վառելիքաէներգետիկ ընկերություն-Մեդիա »ընկերությունը։
2014 թվականի փետրվարին Ուկրաինայում իշխանափոխությունից հետո, նույն տարվա օգոստոսին Ուկրաինայի գլխավոր դատախազությունը Սերգեյ Կուրչենկոյի «Արևելաեվրոպական վառելիքաէներգետիկ ընկերությունը» դասակարգել է որպես հանցավոր կազմակերպություն։ Ուկրաինայի գլխավոր դատախազությունը պարզել է, որ մի քանի տասնյակ մարդիկ «Արևելաեվրոպական վառելիքաէներգետիկ ընկերությունը» ստեղծել են հանցավոր կազմակերպություն ստեղծելու նպատակով, որի մեջ ներառված էին ֆիկտիվ ձեռնարկություններ, ինչպես նաև ապօրինի վարչական ապարատ, որպես կենտրոնական գործադիր իշխանությունների մի շարք գերատեսչությունների մաս։ Սահմանվել է նաև, որ «Արևելաեվրոպական վառելիքաէներգետիկ ընկերությունը»ը 2009-2014 թվականի փետրվար ամսին հեղուկացված գազի մասնագիտացված աճուրդներում, որոնք նախատեսված են բնակչության կարիքների համար՝ ապօրինի վաստակել են ավելի քան 3 միլիարդ գրիվնա։
Բրոկբիզնեսբանկ
2013 թվականի հուլիսին ԶԼՄ-ները հաղորդել են, որ Կուրչենկոն ձեռք է բերել Ուկրաինայի Բրոկբիզնեսբանկը, որը պատկանում էր եղբայրներ Ալեքսանդր և Սերգեյ Բուրյակներին ։ Գործարքի մասին տեղեկությունը հաստատվել է 2013 թվականի օգոստոսին, իսկ բանկի նախկին սեփականատերերին մնաց բաժնետոմսերի գրեթե 20%-ը ։ 2013 թվականի նոյեմբերին Բորիս Տիմոնկինը պարզաբանել է, որ խումբը ղեկավարում է բաժնետոմսերի 40%-ը, իսկ մյուս 40%-ը` չորս անկախ բաժնետերեր ։
2013 թվականի նոյեմբերի 6-ին «Էքսպերտ-Ռեյտինգ»-ը հաստատել է Բրոկբիզնեսբանկի վարկային վարկանիշը uaAA մակարդակի վրա, ըստ որի «կազմակերպությունը Ուկրաինայի այլ վարկատուների կամ պարտքային գործիքների համեմատ բնութագրում է բարձր աշխատունակությամբ» ։
Հաջորդ օրը Կուրչենկոն փոխել է կազմակերպության խորհրդի կազմը։
Ըստ տնտեսագետ Վալերիա Գոնտարևայի, «Բրոկբիզնեսբանկ»-ը մեծ և անորակ ակտիվ է ։
2014 թվականի փետրվարի առաջին կեսին Ուկրաինայի ազգային բանկը Բրոկբիզնեսբանկին վերաֆինանսավորել է 2 մլրդ գրիվնա ։
Փետրվար ամսվա վերջում Հոբելյանական հրապարակումների զեկուցողները հայտարարել են, որ բանկի վարչության բոլոր անդամները գրավոր հրաժարական են տվել, հաստատության թղթակցային հաշիվները գրեթե ոչ մի գումար չունեին և բանկի ղեկավարությունը ծրագրում էր հնարավորինս փրկել իրավիճակը։ Նախատեսվում էր բանկի ժամանակավոր վարչակազմի ներդրման և ազգայնացման ։
2014 թվականի հունիսի 11-ին Ուկրաինայի ազգային բանկը սկսել է Բրոկբիզնեսբանկի լուծարման ընթացակարգը։ 2015 թվականի փետրվարին Ավանդների հատուցումը երաշխավորող հիմնադրամը աճուրդում վաճառել է Բրոկբիզնեսբանկի ակտիվները ։
Կապեր
2013 թվականի մարտին պաշտոնապես հերքվել է Վերին Ռադայի պատգամավորների և քաղաքացիական ծառայողների հետ Կուրչենկոյի գործարար կապերը։
Հարցազրույցում Կուրչենկոն բազմիցս հայտարարել է, որ Վիկտոր Յանուկովիչի հետ չունի անձնական կապեր, իսկ Ալեքսանդր Յանուկովիչին չի ճանաչում։
Արտաքին հղումներ
Կատեգորիա:Ուկրաինացի գործարարներ Կատեգորիա:Ռուս գործարարներ Կատեգորիա:Իրավաբանական գիտությունների թեկնածուներ
Պուռցա
Պուռցա (Purtsa), գյուղ Էստոնիայի Սաարեմաա նահանգի Լեիսի շրջանում։
2011 թվականի տվյալներով գյուղում բնակվում էր 6 մարդ։
Արտաքին հղումներ
Կատեգորիա:Էստոնիայի Սաարեմաա նահանգի Լեիսի շրջանի բնակավայրեր Կատեգորիա:Էստոնիայի գյուղեր
Ախալսոփելի (Ամբրոլաուրի շրջան)
Ախալսոփելի (ახალსოფელი), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Ամբրոլաուրի շրջանում ։
Դիրք
Գտնվում է ծովի մակարդակից 720 մետր բարձրության վրա։ Շրջկենտրոն Ամբրոլաուրից հեռու է 2 կմ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Ամբրոլաուրի շրջան
2014 թվականի Billboard-ի ալտերնատիվ ռոքի № 1 սինգլների ցանկ
Ծանոթագրություններ
Կատեգորիա:Ռոք երաժշտություն
(1292) Լուսե
(1292) Լուսե (Luce), աստերոիդ աստերոիդների հիմնական գոտում։ Հայտնաբերվել է 1933 թվականի սեպտեմբերի 17-ին Ֆերնանդ Ռիգոյի կողմից Ուքլում ։
Միջին հեռավորությունը Արեգակից կազմում է 2,541723 ա. մ., առավելագույնը մոտենում է 2,3941 ա. մ. հեռավորության վրա և հեռանում 2,6893 ա. մ. ։ Արեգակի շուրջ մեկ ամբողջական պտույտ է կատարում 1480,1 երկրային օրվա ընթացքում, իր ուղեծրով շարժվելով միջինում 0,243227 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,15° անկյուն։
Արտաքին հղումներ
Կատեգորիա:1933 թվականին հայտնաբերված աստղագիտական մարմիններ Կատեգորիա:Ֆերնանդ Ռիգոյի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Սաֆրա հրապարակ
Սաֆրա հրապարակ (כיכר ספרא, Կիկար Սաֆրա), հանրային հրապարակ, որտեղ տեղակայված է Երուսաղեմի քաղաքապետարանը։ Համալիրն անվանվել է լիբանանցի-հրեա բարերար Էդմոնդ Սաֆրայի ծնողների՝ Յակոբ և Էսթեր Սաֆրաների պատվին։ Շինարարությունը սկսվել է 1988 թվականին և ավարտվել 1993 թվականին ։ Սաֆրա հրապարակը գտնվում է Յաֆֆայի ճանապարհի արևելյան ծայրում, արևելքից սահմանակից է Shivtei Yisrael (Իսրայելի ցեղեր) փողոցին և Թզահալ հրապարակի և Երուսաղեմի հին քաղաքի պատերի հետ ստեղծում է եռանկյուն։ Ռուսական վանատան պատմական շենքերի մի մասը վերականգնվել և ընդգրկվել է քաղաքային համալիրի մեջ։
Հրապարակի գտնվելու վայրը, Երուսաղեմի արևմտյան և արևելյան նախկին միացման տեղում, խորհրդանշում է Երուսաղեմի բոլոր բնակիչներին ծառայելու նպատակը ։
Պատմություն
Երուսաղեմի քաղաքապետարանի պատմական շենքը կառուցվել է բրիտանացիների կողմից 1930 թվականին, բրիտանական մանդատի ժամանակ։ Քանի որ քաղաքն ավելի ընդարձակվեց, բնակչությանն ավելի ժամանակակից և բազմազան ծառայություններ մատուցելու անհրաժեշտությամբ պայմանավորված, քաղաքային իշխանությունների գրասենյակները նույնպես ընդլայնվեցին և տարածվեցին ամբողջ քաղաքում։ Ապակենտրոնացված մունիցիպալ կառավարության նվազող դերով պայմանավորված՝ որոշվեց, որ Երուսաղեմի տեղական ինքնակառավարման մարմնի համար անհրաժեշտ է մեկ շենք։ Երկար քննարկումներից հետո ընտրվել է ներկայիս վայրը, չնայած 19-րդ դարի պատմական և մշակութային նշանակության շենքերի պահպանման մարտահրավերներին ։ Կանադացի-հրեա ճարտարապետ Ջեք Դայմոնդը և իսրայելական Kolker, Kolker, and Epstein ճարտարապետական ընկերությունը ընտրվել են երեք նոր շենքերից բաղկացած ծրագիր մշակելու համար, որը կներգրավեր գոյություն ունեցող տասը շինությունները` միասնական, ընդգրկուն վայր ստեղծելու համար։ Տասը գոյություն ունեցող շենքերը կպահպանվեն և կվերականգնվեն, որպեսզի պահպանեն քաղաքի պատմական բնույթը։
Յաֆֆա ճանապարհից դեպի համալիր հասնող աստիճանների եզրին կան 48 արմավենիներ, որտեղից էլ գալիս է Արմավենու պլազա (եբրայերեն՝ רחבת דקלים) անվանումը։ Երուսաղեմի խորհրդանիշ համարվող առյուծի մի քանի արձաններ նույնպես զարդարում են հրապարակը ։
Փաբլիք արտ
Համալիրի մուտքի մոտ Դանիելի այգին, որն անվանվել է Երուսաղեմի քաղաքապետ Դանիել Օսթերի պատվին։ Այգում տեղադրված են արվեստի մի քանի գործեր` քանդակ, որը հիմնված է մեծ, աշխատող Արքիմեդի պտուտակի վրա, և ջուր է հանում փոքրիկ լողավազանից, Ռոյ Լիխտենշտեյնի կերտած «Ժամանակակից գլուխ» քանդակը, որը հավերժացնում է Իսրայելի սպանված վարչապետ Իցհակ Ռաբինի հիշատակը և երուսաղեմցի քանդակագործ Ավրաահամ Օֆեքի ստեղծած «Իսահակի պարտավորվածությունը» քանդակը։
2007 թվականին Սաֆրայի հրապարակում կազմակերպվել է (օգոստոս-սեպտեմբեր) United Buddy Bears ցուցահանդեսը, 138 հատ 2 մետր բարձրությամբ արջերի քանդակներ, որոնցից յուրաքանչյուրը ստեղծվել է տարբեր արտիստների կողմից ։
Արտաքին հղումներ
Կատեգորիա:Երուսաղեմի շենքեր և կառույցներ Կատեգորիա:Երուսաղեմի հրապարակներ Կատեգորիա:1993 հիմնադրումներ Իսրայելում
Չելկակովո
Չելկակովո (Челкаково, Салҡаҡ), գյուղ Ռուսաստանի Բաշկորտոստան հանրապետության Բուրաևսկի շրջանի կազմում։
Բնակչությունը 2009 թվականին գրանցված տվյալներով կազմում էր 864 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բուրաևսկի շրջանի բնակավայրեր
Սիվկին
Սիվկին, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Գորյանի (գյուղ, Բառի շրջան)
Գորյանի (Горяни), գյուղ Ուկրաինայի Վիննիցայի մարզի Բառի շրջանում։
2001 թվականի տվյալներով Գորյանի գյուղում բնակվում էր 305 մարդ։ Բնակավայրը զբաղեցնում է 1371 կմ² տարածք։ Բնակչության խտությունը կազմում էր 222,47 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Բառի շրջանի բնակավայրեր Կատեգորիա:Ուկրաինայի գյուղեր
Զաբուդենովսկի (Ակսայի շրջան)
Զաբուդենովսկի (Забудёновский), գյուղակ (խուտոր) Ռուսաստանի Դաշնության Ռոստովի մարզի Ակսայի շրջանում։ Մտնում է Շչեպկինսկի գյուղական համայնքի կազմի մեջ։ Ակսայ քաղաքից գտնվում է 15 կմ հեռավորության վրա։
Կատեգորիա:Ռոստովի մարզի Ակսայի շրջանի բնակավայրեր
Պրեքսան
Պրեքսան (Preixan), համայնք Ֆրանսիայի Օկսիտանիա մարզի Օդ գավառում ։
Բնակչությունը 2008 թվականի դրությամբ կազմում է 517 մարդ, բնակչության խտությունը` 60.40 մարդ/կմ²։ Բնակավայրը զբաղեցնում է 8.56 կմ² տարածք։
Աշխարհագրություն
Գտնվում է Փարիզ քաղաքից 640 կմ հարավ, Մոնպելիե քաղաքից` 140 կմ արևմուտք, Կարկասոն քաղաքից` 9 կմ հարավ-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 326 աշխատունակ (15-64 տարեկան) բնակիչ, որոնցից ակտիվ էին 241-ը, իսկ ոչ ակտիվները` 85։ Ակտիվության ցուցանիշը կազմում է 73,9 %։ 241 աշխատունակ մարդկանցից աշխատել է 207 անձ (118 տղամարդ և 89 կին)։ Գործազուրկ են եղել 34 անձ (14 տղամարդ և 20 կին)։ 85 անաշխատունակներից 20-ը եղել են աշակերտներ կամ ուսանողներ, 38-ը` թոշակառուներ, իսկ 27-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Լիբանանը Եվրատեսիլ երգի մրցույթում
Լիբանանը չի մասնակցել Եվրատեսիլ երգի մրցույթում։ Լիբանանի դեբյուտը պետք է կայանար 2005 թվականին, անգամ ընտրվել էր մասնակցող երգչուհին՝ Ալին Լահուդը ։ Բայց Եվրոպական հեռարձակողների միությունը արգելեց հեռարձաման դադարեցումը Իսրայելի մասնակցի ելույթի ժամանակ, արդյունքում Télé Liban-ը դուրս եկավ մրցույթից։ 2015 թ. հոկտեմբերին Télé Liban-ը հայտարարեց, որ երկիրը հնարավոր է մասնակցի 2016 թ. մրցույթին։
Ներքին ընտրություն
2004 թվականի հոկտեմբերի 21-ին Իբրահիմ Էլ Խուրին՝ Télé Liban-ի նախագահը, հայտարարել էր, որ Ուկրաինայի Կիև քաղաքում կայանալիք Եվրատեսիլ 2005 երգի մրցույթում դեբյուտին է պատրաստվելու ։
Արտաքին հղումներ
Կատեգորիա:Լիբանանը Եվրատեսիլ երգի մրցույթում
(9164) Կոլբերտ
(9164) Կոլբերտ (Colbert), աստերոիդ աստերոիդների հիմնական գոտում։ Հայտնաբերվել է 1987 թվականի սեպտեմբերի 19-ին Էդվարդ Բոուելի կողմից Անդերսոն Մեսայում ։
Միջին հեռավորությունը Արեգակից կազմում է 3,179647 ա. մ., առավելագույնը մոտենում է 2,6861 ա. մ. հեռավորության վրա և հեռանում 3,6732 ա. մ. ։ Արեգակի շուրջ մեկ ամբողջական պտույտ է կատարում 2070,94 երկրային օրվա ընթացքում, իր ուղեծրով շարժվելով միջինում 0,173834 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,69° անկյուն։
Արտաքին հղումներ
Կատեգորիա:1987 թվականին հայտնաբերված աստղագիտական մարմիններ Կատեգորիա:Էդվարդ Բոուելի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ժողովածու (5129)
Ժողովածու (5129), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5129 թվի տակ։ Ձեռագիրը գրվել է 1803 թվականին Տեր Մարտիրոս գրիչի կողմից Եյնեյում։ Գրված է թղթի վրա, որը ունի 16X10 չափս։ Ձեռագիրը կազմված է 155 թերթից։ Գրված է միասյուն, նոտրգրով։ Ունի տերունական 1, կիսախորան մանրանկարներ։ Կազմը` կաշեպատ ստվարաթուղթ դրոշմազարդ ։
Ծանոթագրություններ
Կատեգորիա:Մատենադարանի ձեռագրեր
Բաթու խան
Բաթու խան (باتو خان, ), մոնղոլական զորավար և քաղաքական գործիչ, Ոսկե Հորդայի կառավարիչ, Ջուչիի և Ուկի-խաթունի որդին, Չինգիզ խանի թոռը։ Հոր մահից հետո (1227) գլխավորել է Ջուչյան ուլուսը։ Բաթուն կրել է նաև Սաին-խան կոչումը, որը նշանակում է «բարեգութ»
Արևմտյան արշավանքները
1236—1243 թվականներին Բաթու խանը գլխավորեց համամոնղոլական Արևմտյան արշավանքը, որի արդյունում նվաճվեցին պոլովեցյան տափաստանների արևմտյան մասերը, Վոլգյան Բուլղարիան, մերձվոլգյան շրջանները և հյուսիսկովկասյան ժողովորդներին։ Նրա անմիջական ղեկավարությամբ դեպի Ռուսիա կատարվեցին մի քանի արշավանքներ՝ 1237—1238 թվականներին դեպի Ռյազան և Վլադիմիր, 1239 թվականին դեպի Չենիգով և 1240—1241 թվականներին դեպի Կիև. 1241—1242 թվականներին գրավվեցին Լեհաստանը և Հունգարիան մինչև Ադրիատիկի ափերը
Ոսկե Հորդայի հզորացումը
1243 թվականին Բաթու խանը վերջացրեց Արևմտյան արշավանքները, երբ իմացավ որ մահացել է Ուգադեյ խանը։ Նրա զորքերը ետ քաշվեցին մինև Ներքին Վոլգա, որն էլ դարձավ Ջուչի ուլուսայի նոր կենտրոնը։ 1243—1246 թվականներին բոլոր ռուսական իշխանները ճանաչեցին Մոնղոլ-թաթարական գերիշխանությունը։
Ժառանգները
Բաթուին հաջորդներն էին Սարտակը, Տուկանը, Աբուկանը և Ուլագչին։
Ծանոթագրություններ
Կատեգորիա:Մոնղոլ խաներ Կատեգորիա:Քաղաքական գործիչներ
Էնեոլիթ
Ընդհանուր տեղեկություններ
էնեոլիթում քարե գործիքների կողքին երևան են գալիս առաջին պղնձե գործիքները, որոնք սկզբում պատրաստվում էին զտաբեկոր, այնուհետև՝ հանքային պղնձից։ Ուսումնասիրողների մեծ մասը էնեոլիթը համարում է ոչ թե նախնադարյան պատմության առանձին ժամանակահատված, այլ բրոնզի դարի նախնական շրջան։ Եգիպտոսում և Միջագետքում էնեոլիթը սկսվում է մեր թվարկությունից առաջ 4-րդ, Եվրոպայում՝ մեր թվարկությունից առաջ 3-րդ հազարամյակներում։ Նախկին ՍՍՀՄ-ի տարածքում հայտնի են Անաուի, Նամազգա-թեփեի (Միջին Ասիա), Տրիպոլիեի (Ուկրաինա) էնեոլիթյան բնակատեղիները։ էնեոլիթյան մարդը բնակվել է գետերի ու լճերի ափերին, զբաղվել բրիչային երկրագործությամբ և անասնապահությամբ։ էնեոլիթին բնորոշ է փայլեցրած գունազարդ (հալաֆյան տիպի) և սև խեցեղենը, հանդիպում է նաև անփայլ, ալիքավոր նախշերով և հարդախառն կոպիտ խեցեղեն։
Հայկական լեռնաշխարհ
Հայկական լեռնաշխարհի էնեոլիթյան բնակատեղիները պատկանում են հիմնականում մեր թվարկությունից առաջ 5-4, մասամբ՝ 3 հազարամյակներին։ Դրանցից արժեքավոր նյութեր են տվել հատկապես Շամիրամ-Ալթի (Վանա լճի մոտ, ուրարտական Մենուա թագավորի ջրանցքի ափին), Նախիջևանի Քյուլ-թափա առաջին, Էջմիածնի Մոխրաբլուր, Մխլու-թափա արհեստական բլուրները, Թեղուտը (Էջմիածնից հարավ)։
Կատեգորիա:Էնեոլիթ
Շի Շի շի շի շի
Ծանոթագրություններ
Կատեգորիա:Բանաստեղծություններ Կատեգորիա:Բառախաղեր
Պուերտո Մորալ
Պուերտո Մորալ (Puerto Moral) մունիցիպալիտետ Իսպանիայում։ Գտնվում է Ուելվա պրովինցիայի Անդալուզիա ինքնավար համայնքի կազմում։ Տարածքը կազմում է 20 կմ2, բնակչությունը՝ 270 մարդ (2010 թվականի տվյալներով)։ Պրովինցիայի վարչական կենտրոնից գտնվում է 119 հեռավորության վրա։
Արտաքին հղումներ
Կատեգորիա:Իսպանիայի քաղաքներ
Ալդաբուլսկի (Դուբովսկի շրջան)
Ալդաբուլսկի (Алдабульский), գյուղակ (խուտոր) Ռուսաստանի Դաշնության Ռոստովի մարզի Դուբովսկի շրջանում։ Մտնում է Մալոլուչենսկի գյուղական համայնքի կազմի մեջ։
Իրանի վարչական բաժանում
Իրանի վարչական բաժանում, պետության տարածքի կառավարումը երեք վարչատարածքային միավորների միջոցով։ Դրանք են՝ օսթան  (՝ նահանգ, 31 հատ), շահրեսթան (՝ գավառ, 429 հատ), բախշ (՝ շրջան, 1057 հատ)։ Քաղաքային (շահր, ՝ 1245) և գյուղական համայնքները (դեհեսթան, ՝ 2589) կառավարման առավել փոքր միավորներ են։
Ադյանով (Դուբովսկի շրջան)
Անվանում
Խուտորի անվանումն առաջացել է կալմիկական Ադյանով ազգանունից․ Խուրուլնի խուտորում Ադյանովների 4 ընտանիք է ապրել։ 19-րդ դարում Դ․ Ադյանովը եղել է Չունուսովսկայայի հարյուրապետը ։
Իրանի վարչական բաժանում
Իրանի ժամանակակից տարածքը ձևավորվել է 1857 թվականի Փարիզի պայմանագրից հետո։ Միապետության ժամանակ, մինչև Իրանի իսլամական հեղափոխությունը, նահանգների ղեկավարներին՝ «օսթանդարներին» նշանակում էր շահը, 1979 թվականից սկսած՝ Ներքին Գործերի Նախարարությունը, սակայն հաստատում է երկրի նախագահը։ Տարբեր տարիներին նահանգների թիվը փոփոխվել է։ 1906 թվականի սահմանադրության ընդունումից հետո մինչև 1950 թվականը, Իրանը բաժանված է եղել 12 նահանգի՝ Արդալան, Ադրբեջան, Բելուջիստան, Ֆարս, Գիլան, Էրաքե- Աջամ, Խորասան, Խուզեսթան, Քերման, Լարեսթան, Լոռեսթան և Մազանդարան ։
Kings & Queens
«Kings & Queens» , ամերիկացի երգչուհի Էյվա Մաքսի երգը։ Թողարկվել է 2020 թվականի մարտի 12-ին որպես իր դեբյուտային` «Heaven & Hell» սոլո ալբոմի լիդ-սինգլ ։ Դեզմոնդ Չայլդը երգի համահեղինակություն է ստացել երգչուհի Բոնի Թայլերի «If You Were a Woman (And I Was a Man)» սինգլի տողի ընդմիջականության պատճառով, որը թողարկվել է 1986 թվականին ։
Իրանի վարչական բաժանում
1960 թվականին նահանգների քանակը նվազել է մինչև 10, իսկ 1970-ականներին ավելացել ևս 13-ով։ 1987 թվականին Կենտրոնական նահանգը բաժանվեց 2 փոքր հատվածի՝ Թեհրանի (1) և Մերքեզի (3)։ 1993-1997 թվականներին ստեղծվել են Արդաբիլ (6), Ղոմի (2), Ղազվին (4) և Գոլեսթան (27) նահանգները։ 2004 թվականին Խորասանը, որը ամենամեծն էր, բաժանվել է 3 նահանգի (28, 29, 30)։ Դրա փոքր մասնիկն անցել է Յազդի նահանգին։
Ադյանով (Դուբովսկի շրջան)
Ֆիզիկաաշխարհագրական բնութագիր
Խուտորը տեղակայված է Արևելաեվրոպական հարթավայրի մաս կազմող Երգենի բարձունքի վրա՝ Սալ գետի ձախ ափի մոտ։ Տեղանքի ռելիեֆը հարթավայրային է, ունի ընդհանուր թեքվածություն դեպի հյուսիս, Սալ գետի ուղղությամբ ՝ 46 մետր ծովի մակարդակից բարձրությամբ ։
Kings & Queens
Պատմություն
2020 թվականի մարտի 7-ին Էյվա Մաքսը հայտնել է սինգլի թողարկման ամսաթիվը, անվանումը և ցուցադրել շապիկը ։
Իրանի վարչական բաժանում
Վերոնշյալ վարչական միավորների ղեկավարման պատասխանատվությունը կրում են համապատասխանաբար  Ներքին գործերի նախարարությունը, օսթանդարին (նահանգապետարանը),  ֆարմանդարին (գավառապետարանը), բախշդարին (շրջանապետարանը), դեհդարին (համայնքապետարնը)։
Ադյանով (Դուբովսկի շրջան)
Ֆիզիկաաշխարհագրական բնութագիր
Ավտոմեքենայով խուտորից մինչև Դոնի Ռոստով քաղաք հեռավորությունը 320 կմ է, մինչև շրջկենտրոն՝ Դուբովսկոե գյուղ՝ 14 կմ, իսկ մինչև վարչական կենտրոն Վեսյոլի՝ 6.9 կմ։
Ժամային գոտի
Ադյանովը, ինչպես ամբողջ Ռոստովի մարզը, գտնվում է Մոսկվայի ժամային գոտում (UTC +3:00) ։
Իրանի վարչական բաժանում
Հղումներ
Կատեգորիա:Իրանի վարչական բաժանում
Ադյանով (Դուբովսկի շրջան)
Պատմություն
Խուտորը հիմնադրվել է 20-րդ դարի սկզբին (ոչ ուշ, քան 1926 թվականը)։
1939 թվականի դրությամբ՝ խուտորը մտնում էր Էրկետինովսկայա գյուղսովետի կազմի մեջ։ Խուտորում խորհրդային զինվորների եղբայրական գերեզմանոց կա ։
Kings & Queens
Արձագանքներ
MTV News-ից Մեդլին Ռոտմանը երգը ներկայացրել է էլեկտրոկիթառի տարբերակով, մինչդեռ Rolling Stone ամսագրից Ջոն Բլետեյնը գովել է երգի քնարական շարադրանքը, ինչպես նաև երգում կիթառի երաժշտության մասը համեմատել է Քուին երաժշտական խմբի հետ ։ Idolator ցանցային հրատարակությունից Մայք Նիդը նշել է, որ նոր երգն «ընգծում է ամբողջ աշխարհում պարահրապարակներ լցնելու Էյվայի ունակությունը» ։
Ռոլան Գարոս
Ռոլան Գարոս (Roland Garros, ), ֆրանսիացի օդաչու, մասնակցել է Առաջին համաշխարհային պատերազմին։
1913 թվականին դարձավ առաջին օդաչուն, ով թռչելով անցավ Միջերկրական ծովի վրայով։ Նա նաև առաջինն էր, ով գնդացիրը կիրառեց այնպես, որ հարմար լինի նշանառել թիրախին թռիչքի ժամանակ։ 1915 թ. ապրիլի 18-ին նրա ինքնաթիռը խփվեց հակառակորդի կողմից, նա մնաց գերու կարգավիճակում մինչև 1918 թ. փետրվար ամիսը, նրան հաջողվեց փախչել։ Նույն տարվա հոկտեմբերի 5-ին նրա ինքնաթիռը նորից խփվեց և նա մահացավ։
Ռոլան Գարոսը զբաղվել է նաև սպորտով, մասնավորապես նա հանդես է եկել ռեգբիի «Ստադ Ֆրանս» ակումբում։ Նրա անունով է կոչվում թենիսի համալիր մարզադաշտը, որտեղ անցկացվում է Ֆրանսիայի թենիսի բաց առաջնությունը։ Նաև Ռոլան Գարոս է կոչվում հենց այդ մրցաշարը։
Ծանոթագրություններ
Կատեգորիա:Ֆրանսիացի ռազմական գործիչներ Կատեգորիա:Ֆրանսիացի օդաչուներ Կատեգորիա:1888 ծնունդներ Կատեգորիա:Հոկտեմբերի 6 ծնունդներ Կատեգորիա:1918 մահեր Կատեգորիա:Հոկտեմբերի 5 մահեր Կատեգորիա:Առաջին համաշխարհային պատերազմի մասնակիցներ
Քեյթլին Ռիվերս
Քեյթլին Մ․ Ռիվերս (Caitlin M. Rivers, ), ամերիկացի համաճարակաբան, որը որպես Ջոնս Հոփքինսի անվան առողջության անվտանգության կենտրոնի ավագ գիտաշխատող և Ջոնս Հոփքինսի անվան բլումբերգյան հանրային առողջության դպրոցի դոցենտ մասնագիտանում է համաճարակների դեմ պատրաստվածության բարելավման գործում։ Ներկայումս աշխատում է COVID-19 համավարակին Ամերիկայի Միացյալ Նահանգների արձագանքի վրա՝ կենտրոնանալով վարակիչ հիվանդությունների մոդելավորման և հանրային առողջության վերաբերյալ որոշումների կայացման մեջ ներդրումների վրա ։
Վաղ կյանք և կրթություն
2011 թվականին Նյու Հեմփշիրի համալսարանում մարդաբանությունից ստացել է բակալավրի աստիճան ու մասնագիտացել բժշկական մարդաբանության բնագավառում ։ Իր խոսքերով՝ հանրային առողջությամբ սկսել է հետաքրքրվել Թրեյսի Քիդերի «Լեռներ լեռներից այն կողմ» գիրքն ընթերցելուց հետո, որը պատմում էր մարդաբան և բժիշկ Փոլ Ֆարմերի՝ վարակիչ հիվանդությունների վերացմանն ուղղված աշխատանքների մասին ։
2013 թվականին Վիրջինիայի պոլիտեխնիկական ինստիտուտում հանրային առողջության բնագավառում (MPH) ստացել է մագիստրոսի ակադեմիական աստիճան։ 2015 թվականին ստացել է փիլիսոփայության դոկտորի աստիճան գենետիկայի, բիոինֆորմատիկայի և հաշվարկային կենսաբանության ծրագրով ու մասնագիտացել հաշվարկային համաճարակաբանության բնագավառում ։ Նրա թեզը վերաբերում էր հանրային առողջության պահպանման նպատակով զարգացող վարակիչ հիվանդությունների մոդելավորմանը և օգտագործում էր ոչ ավանդական, տվյալների հրապարակայնորեն մատչելի աղբյուրներ, ինչպիսիք են՝ սոցիալական մեդիայից ու Google-ի որոնումից հավաքված տվյալները ։ Հատկապես կենտրոնացել է գրիպի A վիրուսի H7N9 ենթատեսակի, Մերձավոր Արևելքի շնչառական համախտանիշի (MERS-CoV) ու Էբոլա վիրուսային հիվանդության (EVD) տարածման հետ կապված տվյալների վրա։
Գործունեություն
Բլեքսբուրգում ասպիրանտուրայում ուսանելու տարիներին Ռիվերսը եղել է Վիրջինիայի պոլիտեխնիկ ինստիտուտի կենսաինֆորմատիկայի մասնաճյուղի ասպիրանտ, որտեղ ստեղծել է տարածվող վարակիչ հիվանդությունների մոդելները, այդ թվում՝ գրիպի A վիրուսի H7N9 ենթատեսակի, Մերձավոր Արևելքի շնչառական համախտանիշի (MERS-CoV) մոդելները, իսկ 2014-2015 թվականներին՝ ԱՄՆ պաշտպանության նախարարության հետ համագործակցելով արևմտյան Աֆրիկայում Էբոլա վիրուսային հիվանդության համաճարակի մոդելը։ Նրա վերահսկողության տակ է գտնվել տվյալների թվային պահեստի միակ աղբյուրը Էբոլայի բռնկման ժամանակ։ Որպես այս ծրագրի մի մաս ստեղծել է Python գործիքները, ծրագրային համակարգն ու ձեռնարկներ համաճարակաբանների համար ։
2013 - 2015 թվականներին հանդիսացել է ԱՄՆ բանակի քաղաքացիական համաճարակաբանը, դոկտորական ծրագրի երկրորդ կուրսում աշխատել է ԱՄՆ բանակի հանրային առողջության կենտրոնում ։ Ռիվերսը աշխատել է բանակի սուր շնչառական հիվանդությունների հսկողության ծրագրի վրա, ուսումնասիրել է բանակի տվյալները՝ վարակիչ հիվանդությունների միտումները վերահսկելու և ճշգրտորեն դրանց առաջացման վայրը որոշելու նպատակով։
2017 թվականին դարձել է Ջոնս Հոփքինսի անվան առողջության անվտանգության կենտրոնի ավագ գիտաշխատող և Ջոնս Հոփքինսի անվան բլումբերգյան հանրային առողջության դպրոցի դոցենտ։ Նրա աշխատանքը կենտրոնանում է վարակիչ հիվանդությունների բռնկումների մոդելավորման վրա, հասկանալու համար, թե ինչպես է բռնկումը սկիզբ առնում, ինչպիսի հետագիծ ունի և ինչ մոտեցումներ են պետք տարածումը դանդաղեցնելու, և ի վերջո դադարեցնելու համար ։ Գործընկերների հետ հանդես են եկել հանրային առողջության վերաբերյալ որոշումների կայացման գործընթացում այդ մոդելավորման մոտեցումներն ինտեգրելու մի միջառարկայական ոլորտի մեջ, որը նրանք անվանում են «բռնկման գիտություն» ։ Պնդել է վարակիչ հիվանդությունների կանխատեսման ազգային կենտրոն ստեղծելու վրա, որը մոտավորապես կկատարեր նույն դերն, ինչ Եղանակի ազգային ծառայությունը և հանդես կգար որպես համաճարակաբանական մոդելների առաջնային աղբյուր ճգնաժամային պայմաններում՝ միաժամանակ առաջ տանելով այդ բնագավառը ։
COVID-19
2019 թվականի վերջին Ռիվերսը կիրառել է իր փորձը հաշվարկային համաճարակաբանության ոլորտում՝ COVID-19 համաճարակի հետևանքները Միացյալ Նահանգներում կանխատեսելու համար և օգտագործել է նոր կորոնավիրուսին նախորդած բռնկումների առկա տվյալները։ Գործընկերների հետ օգտագործել է ինտենսիվ թերապիայի բաժանմունքի տվյալներն ու ստացիոնար մահճակալների կարիքը Չինաստանի երկու քաղաքներում (Ուհան և Գուանչժոու), որպեսզի  պարզի, թե որոնք կլինեն առողջապահական կարիքները և երբ բռնկումը կտարածվի Միացյալ Նահանգներում  ։ Իրենց վերլուծությունից նրանք եզրակացրել են, որ եթե Ուհանի բռնկմանը համարժեք բռնկում լինի որևէ ամերիկյան քաղաքում, ապա ինտենսիվ թերապիայի բաժանմունքի COVID-19-ով հիվանդների կարիքները գերազանցելու են հիվանդանոցի հնարավորությունները։
Նոր տվյալների ի հայտ գալուն զուգընթաց Ռիվերսն օգտագործել է Թվիթերը՝ որպես իր տվյալների վերլուծության հաղորդման միջոց, որով բարելավել է հասարակության կողմից պանդեմիայի հետագծի ընկալումը։ Համագործակցել է Էմըրսթի մասաչուսեթսյան համալսարանի գիտաշխատողների հետ և վերլուծել գրիպանման, սակայն ոչ գրիպ, հիվանդությունների միտումները և հայտնաբերել որոշակի արտասովոր ակտիվություն, որը կարող է համապատասխանել COVID-19-ին ։ Նաև վերլուծել է համաճարակային հսկողության տվյալները Թայվանում, Հոնկոնգում ու Սինգապուրում բռնկումների արդյունքում և պարզել, որ նրանց ձեռնարկած կանխարգելման միջոցներն իրականում արդյունավետ էին վարակների փոխանցման և դրանց նվազեցման «կորի հարթեցման» համար ։
2020 թվականի մարտին American Enterprise ինստիտուտի միջոցով սննդի և դեղերի վարչության նախկին աշխատակիցներ Սքոթ Գոտլիբի և Մարկ ՄքՔլելանի, ինչպես նաև աշխատակազմի նախկին ղեկավար Լորեն Սիլվիսի ու հանրային առողջապահության փորձագետ Քրիստալ Վաթսոնի հետ համահեղինակել է քաղաքականության առաջարկ, որում քայլ առ քայլ ժամանակացույցով նշել է, թե ինչպես անվտանգ կերպով մեղմել սահմանափակումները կորոնավիրուսի համաճարակի ֆոնին ։ Պլանում ուրվագծված են չորս փուլեր, մի փուլից մյուսը անցնելու մեխանիզմներով, որոնք հիմնվում են համաճարակաբանության ապացույցների բազայի վրա։ Լրագրային մի հոդվածում Գոտլիբն ու Ռիվերսը պնդել են, որ ամբողջ քաղաքներ կարանտինի ենթարկելն ավելորդ է. դրա փոխարեն կառավարության պաշտոնյաները պետք է կենտրոնանան ամբողջ երկրում համակարգված մեղմացման միջոցառումների վրա` համայնքներում տարածումը նվազեցնելու նպատակով ։ Այս մեղմացման միջոցառումների մի մասը ներառում է նաև օգնություն տրամադրել նրանց, որոնց վրա սահմանափակումներն ու բժշկական ծախսերը տնտեսական ազդեցություն կունենան։
Ազատ գիտություն
Ռիվերսն «ազատ գիտություն» շարժման ջատագովն է, հատկապես երբ այն վերաբերում է հանրային առողջության և առողջության անվտանգության խնդիրներին։ 2014 թվականին, երբ սկսել է մոդելավորել էբոլա վիրուսի հիվանդության համաճարակը, նա առողջապահության նախարարությունների կողմից թողարկված տվյալները փոխակերպել է համակարգչի կողմից ընթերցվող ձևաչափի և դրանցով կիսվել GitHub-ում ։ Զիկա վիրուսի տարածման սկզբնական շրջանում համահեղինակել է հեռանկարային աշխատանք տվյալների պատրաստման կարևորության վերաբերյալ, ուրվագծելով այնպիսի մարտահրավերներ, ինչպիսին է՝ տվյալների ստանդարտների փոխանակման և հնարավոր լուծումների անհրաժեշտությունը ։ Նաև աշխատել է հետազոտական ստանդարտների էթիկական շրջանակ մշակելու ուղղությամբ, հանրության համար մատչելի տվյալների վերլուծության և հաշվետվությունների վրա՝ հատուկ ուշադրության կենտրոնում պահելով Twitter-ից ստացված տվյալները ։
Արտաքին հղումներ
Կատեգորիա:Կանայք գիտությունում Կատեգորիա:1980-ականների ծնունդներ Կատեգորիա:Ապրող անձինք Կատեգորիա:Համաճարակաբաններ Կատեգորիա:Կորոնավիրուսի հետազոտողներ
Kings & Queens
Արձագանքներ
Uproxx-ից Կեյթլին Ուայթըերգի տեքստը նկարագարել է ինչպես «կանանց իշխանության նուրբ հարգանքի տուրք է և տղամարդկանց աջակցելու համար գործողությունների կոչ է, որպեսզի սատարեն իրենց կյանքի թագավորներին» ։ Billboard-ից Խերան Մամոն բարձր է գնահատել երգի բառերը՝ շախմատը համեմատելով ֆեմինիզմի հետ․ «Շախմատում թագավորը կարող է միանգամից մեկ դաշտով շարժվել / Բայց թագուհիները կարող են ազատորեն քայլել որտեղ որ հարկն է» ։
Դիրքերը հիթ-շքերթներում
Մեծ Բրիտանիայում 2020 թվականի մարտի 26-ին «Kings & Queens» երգը «UK Singles Chart»-ում զբաղեցրել է 90-րդ հորիզոնականը, իսկ առաջին անգամ 2020 թվականի մարտի 19-ին լավագույն հարյուրակում զբաղեցրել է 96-րդ հորիզոնականը ։
Տեսահոլովակ
Տեսահոլովակը թողարկվել է 2020 թվականի մարտի 27-ին՝ Youtube-ում։ Ռեժիսորն Իսահակ Ռենտզն է ։ Առաջին անգամ թողարկվել է մարտի 12-ին ։ Տեսահոլովակը սկսում է նրանով, որ Մաքսը գնդակը պահում է ոտքերի միջև, նույն ժամանակ նստած է ոսկե գահի վրա։ Հետո նա ճաշկերույթ է կազմակերպում, որի ժամանակ մի քանի պարողներ սկսում են շամպայն խմել և ուտելիք ուտել։ Նրանք նաև սկսում են պարել և կիթառ նվագել ։
Ձայնագրության հեղինակներ
Ըստ Tidal-ի տվյալների ՝
Արտաքին հղումներ
Կատեգորիա:Սինգլներ այբբենական կարգով Կատեգորիա:Երգեր այբբենական կարգով Կատեգորիա:2020 սինգլներ Կատեգորիա:2020 երգեր Կատեգորիա:Էյվա Մաքսի երգեր Կատեգորիա:Ֆեմինիստական երգեր
Ադյանով (Դուբովսկի շրջան)
Բնակչություն
Ըստ 1926 թվականի համախորհրդային մարդահամարի տվյալների՝ բնակչությունը կազմել է 311 մարդ, որոնցից 267-ը վելիկոռուսներ էին, իսկ 39-ը՝ կալմիկ ։ Իսկ ըստ 2002 թվականի համառուսաստանյան մարդահամարի տվյալների՝ բնակչությունը կազմել է 304 մարդ ։
Փողոցներ
Խուտորում կա 4 փողոց՝ Զելյոնայա, Մոլոդյոժնայա, Օկտյաբրսկայա և Կենտրոնական ։
Ծանոթագրություններ
Կատեգորիա:Ռոստովի մարզի Դուբովսկի շրջանի բնակավայրեր
Կամիլ Բրիան
Կամիլ Բրիան (Camille Bryen, ), ֆրանսիացի գրող, նկարիչ, քանդակագործ։
Կենսագրություն և աշխատանք
1926 թվականին մեկնել է Փարիզ, այնտեղ ծանոթացել և սկսել է շփվել Սյուրռեալիստների հետ։ Առաջին անհատական ցուցահանդեսը տեղի է ունեցել 1934 թվականին։ Երկրորդ համաշխարհային պատերազմից հետո զբաղվել է քնարական աբստրակցիայով։ Հանդես է եկել նաև որպես գրքերի նկարիչ, նկարազարդել է Ժյուլ Լաֆորգին, Տրիստան Տցարին, Միշել Բյուտորին և ուրիշներին։